Jock Safari Lodge is te midde van welige plantegroei in die suid-westelike hoek van die Krugerwildtuin geleë waar die Mitomeni- en die Biyamitiriviere saamvloei. Die wild in die omgewing is pragtig en die lodge spog met 6000 ha natuurlike landskap wat vir een van die beste Groot 5-kykervarings in Suid-Afrika sal sorg. Die lodge het ook eksklusiewe toegang tot die rivieroewer.
Jock Safari Lodge beskik oor 2 pragtige lodges: die Jock-hooflodge en die Fitzpatrick-lodge.
Die Jock-hooflodge is beskut deur welige bome en rietmure. Dit bied 'n uitsonderlike, luukse safari-ervaring met ongerepte wildernis. Die lodge en die 12 sui…
Die Jock-hooflodge is beskut deur welige bome en rietmure. Dit bied 'n uitsonderlike, luukse safari-ervaring met ongerepte wildernis. Die lodge en die 12 suites is individueel versier en skakel soomloos in by die natuurlike landskap. Elke suite het 'n privaat dek met 'n swembadjie, sala, 'n dagbed buite en 'n uitsig oor die rivieroewer. Die lodge het binne- en buite-eetgeriewe, 'n ontspanningsarea met 'n sauna en oefenkamer, 'n geskenkwinkeltjie, 'n biblioteek met 'n TV en DVD-speler en gratis WiFi.
Die Fitzpatrick-lodge is ideaal vir klein groepe, families of individue wat wil ontspan in die natuur van die Krugerwildtuin met 3 pragtige kamers wat ook geskik is vir kinders. Hierdie nuwe lodge kan as 'n geheel bespreek word met sy eie, persoonlike sjef en wildgids of as individuele suites. Die lodge het 'n TV en 'n biblioteek, 'n tweede sitarea met 'n kaggel, gratis WiFi, tee- en koffiemaakgeriewe, 'n elektriese heining en 'n klipswembad.
Die verskeidenheid wild wat oor die perseel beweeg is verstommend. Wildgidse sal graag hul kennis deel sodat gaste met 'n ryk kennis van die bosveld en wild sal wegstap. Gaste kan olifante, leeus en 'n see van buffelhorings sien wat by die grasveld uitsteek. Gaste kan ook oor die geskiedenis van Jock en die kulturele erfenis van die bosveld leer.
Jock Safari Lodge is aktief betrokke by verskeie bewarings- en navorsingsprojekte van skaars of bedreigde spesies soos die swart- en witrenoster, leeus, wildehonde, die marshall arend en die bromvoël.
Tariewe sluit 2 wildritte per dag, 1 in die laatmiddag en 1 vroeg in die oggend en begeleide voetslaanroetes in. Alle maaltye wat 'n teemaaltyd, net voor die wildrit en 'n unieke boma-aandete insluit, en drankies is ook ingesluit.
Gaste wat na Jock Safari Lodge gekyk het, het ook belangstelling getoon in die volgende lekke plekke:
Vanaf R17 610 R14 969 per nag (vir 2 mense)
Tussen Skukuza En Malelane, Suidelike Area Van Die Krugerwildtuin, Skukuza, 1350, Mpumalanga